kalixlouiis/myanmar-wikipedia-corpus huggingface dataset:
ဂါဒီယန်းသတင်းစား အယ်ဒီတာတစ်ဦး ဖြစ်သော ဒေါင်း ဖော့စတာက ယူကေ၏ နက်ရှိုင်းသော မညီမျှမှု သင်္ကေတနှင့် ထင်သာနေသော နိုင်ငံရေးအကွက်များ၏ ယုတ်မာရက်စက်မှုဟု ဆိုသည်။
ကွတ်ဘန်းက ကြာရှည်စွာ စစ်ကြောမေးမြန်းနေမှုက ဘာမှားယွင်းသွားသလဲ အဖြေပေါ်လာရန် မလိုအပ်ချေ၊ တာဝါ၏ အုတ်ကြွပ်ပြားက မီးလောင်လွယ်ပြီး၊ ရေဖြန်းများကလည်း မတပ်ဆင်ထားခဲ့ချေ။
အစိုးရက ကြောက်လန့်နေသည်မှာ ဂရင်းဖဲတာဝါတွင် လောင်ကျွမ်းသွားသော အလောင်းများကို ကြမ်းကြုတ်မှုများကြောင့် သေဆုံးသွားသော အာဇာနည်များအဖြစ် ရှုမြင်ကြမှာကိုပင် ဖြစ်သည်ဟု ကွတ်ဘန်းက ထပ်ပြောသည်။
ဂရင်းဖဲအက်ရှင်ဂရု သတိပေးချက် မီးလောင်ပြီးနောက်၊ ဂရင်းဖဲအက်ရှင်ဂရုက အဆောက်အဦကို ပိုင်ဆိုင်သော ကောင်စီကို နှစ်ပေါင်းများစွာ သတိပေးလာခဲ့သော်လည်း ကောင်စီကိုယ်စား လူမှုအိမ်ရာများကို စီမံခန့်ခွဲပေးသည်ဟု ယူဆရသော KCTMO ကလည်း လျစ်လျူပြုခဲ့သည်ဟု ဆိုပြီး၊ ၎င်းတို့၏ ဝက်ဆိုဒ်တွင် အောက်ပါအတိုင်း တင်ထားသည်။
ဂရင်းဖဲတာဝါတင်မက RBKC အပိုင်း မည်သည့်နေရာတွင်မဆို အလွန်ညံ့ဖျင်းသော မီးဘေး ကာကွယ်ရေး စံများနှင့် ပတ်သက်ပြီး ကျွန်ုပ်တို့မှာ မကြာသေးမီနှစ်များက မရေမတွက်နိုင်သော သတိပေးချက်များ တင်ခဲ့ဖူးသည်ကို ဤဘလော့ကို ပုံမှန် ဖတ်ရှုနေသူများ သိပါလိမ့်မည်။
ကျွန်ုပ်တို့၏ သတိပေးချက်များ အားလုံး မျက်ကွယ်ပြုခြင်း ခံရပြီးလျှင်၊ ဤကဲ့သို့ မီးဘေးကြီး ဖြစ်လာမှာကို ရှောင်လွှဲမရနိုင်တော့၊ တစ်ချိန်ချိန်၌ ဖြစ်လာတော့မည်ဟု ကျွန်ုပ်တို့ ခန့်မှန်းမိခဲ့သည်။
ဤကဲ့သို့ ဝေဖန်မှုများသည် နာမည်ဂုဏ်သတင်း ကျဆင်းအောင် အသရေဖျက်မှု မြောက်သည်ဟု ဆိုကာ ကောင်စီကို ဝေဖန်သော အုပ်စုကို တားဆီးရန်၊ ၂၀၁၃ လေလံပွဲ တစ်ခုတွင် ကောင်စီက ဂရင်းဖဲအက်ရှင်ဂရုကို တရားဝင်ဥပဒေဖြင့် ခြိမ်းခြောက်ခဲ့သည်။
တရားဝင်ပေါ်လစီများနှင့် ထိန်းသိမ်းခြင်း လန်ဒန်မြို့တော်ဝန်က ဂရင်းဖဲတာဝါ မီးဘေးလုံခြုံရေး အခြေအနေနှင့် ပတ်သက်၍ အဖြေများ လိုချင်ကြောင်း ဘီဘီစီ ရေဒီယို(၄)သို့ ပြောကာ၊ တရားဝင် "နေမြဲ" ပေါ်လစီကို ဝေဖန်လိုက်သည်။
"ကျေးဇူးတင်စရာ ကောင်းတာက တိုက်ခန်းနေ လူတွေက ဒီအကြံကို မနာယူဘဲ ထွက်ပြေးကြတယ်၊ ‌ဖြေကြားရမယ့် အချို့မေးခွန်းတွေ ရှိတယ်။
တာဝါတိုက်တွေများ နေထိုင်တဲ့ လန်ဒန်မြို့သူ မြို့သားတွေ အများကြီး ရှိတယ်။
ဒီ ညံ့ဖျင်းတဲ့ အကြံဉာဏ်နဲ့ ထိန်းသိမ်းမှု မရှိတာနဲ့ ပြည်သူတွေရဲ့ အသက်ကို အန္တရာယ် မဖြစ်စေချင်ပါဘူး" ဖြေကြားသည်။
ကယ်ဆယ်သူများ မရောက်မီအထိ လူများ နေမြဲတိုင်း နေရန် စံပြ အကြံမှာ အဆောက်အဦအတွင်း လောင်သော မီးကို အခြေခံထားပြီး ပြောခြင်း ဖြစ်သည်။
သို့သော် မီးသည် အပြင်မှ အုပ်မြှိုက်၍ လျင်မြန်စွာ ကူးစက်လောင်ကျွမ်းသည့်အခါ မဖြစ်နိုင်တော့ချေ။
မီးဘေးလုံခြုံရေးသုံးသပ်ချက်ကို ချောင်ထိုးထားခြင်း နိုင်ငံရေးသတင်းထောက် ဂျိုးဝပ်က ဘာဝဲသည် မီးဘေးလုံခြုံရေးသုံးသပ်စစ်ဆေးချက် ထုတ်ပြန်ရန် နှောင့်နှေးခဲ့ပြီး၊ တာဝါတိုက်များတွင် မီးဘေးလုံခြုံရေး အစီရင်ခံစာကို လေးနှစ်ကြာအောင် ချောင်ထိုးထားခဲ့ကြောင်း အင်ဒီပင့်ဒင့်တွင် ရေးသားလိုက်သည့်အခါ၊ ကွန်ဆာဗေးတစ် အိမ်ရာဝန်ကြီးဟောင်း ဂါဗင်ဘာဝဲသည် ဝေဖန်မှုများ ခံရသည်။
ဘားဝဲသည် ၂၀၁၇ တွင် သုံးသပ်ချက်ကို ဆွေးနွေးရန် ပါတီစုံ ပါလီမန် မီးဘေးလုံခြုံရေးနှင့် ကယ်ဆယ်ရေး အုပ်စုနှင့် တွေ့ဆုံရန် စီစဉ်ခဲ့သော်လည်း၊ ကြားဖြတ်အထွေထွေရွေးကောက်ပွဲ ဖြစ်လာသည့်အခါ အ‌စည်းအဝေးကို ဆိုင်းငံ့ထားခဲ့သည်။
ရွေးကောက်ပွဲတွင် ဘားဝဲ၏ ထိုင်ခုံနေရာ ပျောက်သွားပြီးနောက်၊ မကြာမီ ဒေါင်းနင်းလမ်း၏ အရာရှိချုပ် ခန့်အပ်ခံရသည်။
ဝပ်က ရေးသားသည်မှာ ဘားဝဲ ရာထူးမယူမီ နှစ်များစွာကတည်းကပင် မီးဘေးလုံခြုံရေး စည်းမျဉ်းများ၏ သုံးသပ်ချက်ကို လုပ်ဆောင်ရန် မဖြစ်မနေ လိုအပ်ခဲ့သော်လည်း၊ မလုပ်ဆောင် မဆောင်ရွက်ခဲ့ကြဟု ဖြစ်သည်။
ကောင်စီကို ဝေဖန်ခြင်း ကောင်စီဝင်ဖြစ်ပြီး၊ ယခင် KCTMO ဘုတ်အဖွဲ့ဝင် ဖြစ်သူ၊ ကင်ဆင်းတန်အတွက် အသစ် ရွေးကောက်ခံရသော လွှတ်တော်အမတ် အင်မာဒင်းကုတ်က ရှောင်လွှဲနိုင်ခဲ့သော မီးဘေးဟု ဝိသေသပြုကာ ကောင်စီသည် နေထိုင်သူများကို သစ္စာဖောက်ခဲ့သည်ဟု စွပ်စွဲလိုက်သည်။
"ဒီလို အရည်အသွေးညံ့ ပစ္စည်းတွေနဲ့ ဆောက်လုပ်ရေး စံနှုန်းတွေက ဒီ ရက်စက်ကြမ်းကြုတ်ပြီး၊ ခွင့်မလွှတ်နိုင်တဲ့ ဖြစ်ရပ်မှာ တစ်စိတ်တစ်ပိုင်း ပါနေတယ်ဆိုတာ မတွေးမိဘဲ မနေနိုင်ဘူး"ဟု သူမက ပြောသည်။
Amelia Gentleman, "'Unforgivable': local Labour MP vents fury over Grenfell Tower fire" Error in webarchive template: Check |url= value. Empty. Category:Webarchive template errors နေထိုင်သူများက ကောင်စီသည် သူတို့ကို ဘာမှ မပြောကြောင်းနှင့် သူတို့မှာ လူသန့်ရေး ("social cleansing")အစီအစဉ် တစ်စိတ်တစ်ပိုင်းအရ ထိုနေရာမှ ပြောင်းရွှေ့ခံရမည့် စိုးရိမ်မှုများ ရှိသည်ဟု ပြောပြကြသည်။
'Where are we going to live?' ဂရင်းဖဲတာဝါသည် နိုင်ငံ၏ အချမ်းသာဆုံး မြို့များထဲမှ တမြို့ ဖြစ်သော ကင်ဆင်းတန်နှင့် ချဲလ်ဆီး၏ တော်ဝင် ဘိုရော့တွင် တည်ရှိပြီး၊ ကမ္ဘာပေါ်တွင် ဈေးအကြီးဆုံး အိမ်ရာများထဲမှ အချို့တွင် ပါဝင်ပြီး၊ နိုင်ငံတွင် မည်သည့်နေရာထက်ကို ဆင်းရဲချမ်းသာ ကွာဟမှု ကြီးမားဆုံး နေရာ ဖြစ်‌သည်။
ဂရင်းဖဲတာဝါတွင် ပိုဆင်းရဲသော သူများ၊ လူမျိုးနည်းစုများ အဓိက ပြွတ်သိပ်စွာ နေထိုင်သည်။
ကောင်စီကို ဘိုရော့၏ ပိုဆင်းရဲသော နေထိုင်သူများကို ဥပေက္ခာပြုထားသည်အတွက် ဝေဖန်ကြသကဲ့သို့၊ အချို့မှာ ဂရုမစိုက်မှုကို မီးလောင်မှု၏ လက်သည်အဖြစ် အပြစ်တင်ကြသည်။
ဂျာနယ်လစ်တစ်ဦးက ရေးသားသည်မှာ ဤ မတော်တဆမှုသည် ဗြိတိန်၏ လူတန်းစား မညီမျှမှု နမူနာ ဖြစ်သည်ဟု ဆိုသည်။
မီးလောင်မှုအတွက် တာဝန်ရှိသူများကို ထောင်ချရန် တောင်းဆိုမှုများ ရှိသည်။
‘Jail those responsible’: how Grenfell Tower residents’ grief turned to rage Error in webarchive template: Check |url= value. Empty. Category:Webarchive template errors ၁၇ ဇွန် ၂၀၁၇ တွင် လွ‌တ်တော်အမတ်များက ကောင်စီကို နေထိုင်သူများက မီးဘေးနှင့် ပတ်သက်၍ အန္တရာယ် မကင်း စိုးရိမ်ကြောင်း ထပ်ခါ တလဲလဲ ထုတ်ပြန်နေချိန်တွင် မီးဘေးလုံခြုံရေးအတွက် ရေလှောင်ကန်များတည်ဆောက်ရန် ရန်ပုံငွေ ၂၇၄ သန်းကို မသုံးဘဲ အဘယ်ကြောင့် စုဆောင်းထားသနည်းဟု ရှင်းပြရန် တောင်းဆိုလိုက်သည်။
၁၈ ဇွန် ၂၀၁၇ တွင် ချက်ချင်းလက်ငင်း အကူအပံ့ မပေးသည့်အတွက် ကောင်စီသည် ပို၍ အဝေဖန် ခံလာရသည်။
အခင်းဖြစ်ပြီး လေးရက် ကြာသည်အထိ၊ အချို့မိသားစုများသည် ခိုကိုးဌာန၏ ကြမ်းပြင်ထက် အိပ်နေရဆဲ ဖြစ်ကြောင်း တင်ပြသည်။
မီးဘေးလုံခြုံရေး အဆောက်အဦ စံနှုန်းများကို ဝေဖန်ခြင်း ဂျာမနီနိုင်ငံ၊ ဖရန့်ဖွတ်မြို့ရှိ မီးသတ်အကြီးအကဲ ဖြစ်သော ရိန်းဟတ် ရီးစ်က ယူနိုက်တက်ကင်းဒမ်း နိုင်ငံ၏ မီးသတ်စည်းမျဉ်း စည်းကမ်း လျော့ရဲမှုကို ဝေဖန်လိုက်သည်။
ဂျာမနီနိုင်ငံတွင်မူ ဤသို့မဟုတ်။
၂၂ ထပ်မြင့်သော အဆောက်အဦများပေါ်တွင် မီးလောင်ကျွမ်းလွယ်သော ကြွပ်ပြားများ တပ်ဆင်ခြင်းကို တားမြစ်ထားပြီး၊ မီးသတ်လှေကားများ၊ မီးသတ်နှင့် ဒဏ်ရာရသူ သို့မဟုတ် မသန်စွမ်းသူများက အသုံးပြုနိုင်သော မီးသတ်သုံး လှေကားခြင်းများကို လိုအပ်ကြောင်း နှိုင်းယှဉ်ပြလေသည်။
ထိခိုက်မှု လတ်‌တလော မီးလောင်မှုနှင့် ဆက်စပ်နေ၍ လတီမာလမ်း မြေအောက်ဘူတာရုံသည် လန်ဒန်မြေအောက် ဟမ္မားဆက်နှင့် မြို့တော်ယာဉ်လိုင်းများကို တစိတ်တပိုင်း ရပ်ပစ်လိုက်သည်။
A40 Westway ကို အသွားရော အပြန်ပါ ပိတ်လိုက်သည်။
ဘတ်စ်ကားလမ်းကြောင်းများလည်း ပိတ်ဆို့ကုန်သည်။
ဟမ္မားဆက်နှင့် မြို့တော်ယာဉ်လိုင်း ဌာနများကို ၁၇ ဇွန်တွင်လည်း တာဝါပေါ်မှ အပိုင်းအစများ ကျလာမည့် စိုး၍ ခေတ္တ ပိတ်လိုက်ရသည်။
ပတ်ဝန်းကျင်အဆောက်အဦများမှ လူများကိုလည်း တာဝါ ပြိုကျလာမည် စိုး၍ ပြောင်းရွှေ့ပေးရသည်။
ဂရင်းဖဲတာဝါနှင့် တွဲဆက်နေသော Kensington Aldridge Academy ကို မီးလောင်ပြီးကတည်းက ပိတ်ထားသည်။
ကျောင်းသားများ စာသင်ရန်နှင့် စာမေးပွဲ ဖြေရန် အတွက်မူ ဤဧရိယာရှိ အခြား ကျောင်းများသို့ ပြောင်းရွှေ့ သင်ကြားသည်။
၈ ဇွန် အထွေထွေရွေးကောက်ပွဲ ပြီးနောက် ကွန်ဆာဗေးတစ်ပါတီနှင့် ဒီမိုကရက်တစ်ပါတီ(DUP)ကြား သဘောတူညီချက် ထုတ်ပြန်ရန် မျှော်လင့်ခဲ့သော်လည်း၊ DUP အရင်းအမြစ်က လာသည့် သတင်းများအရ၊ မီးလောင်မှုကြောင့် သဘောတူညီချက် အချောသတ်ရန်နှင့် ကြေညာရန် နှောင့်နှေးမည်ဟု သိရသည်။
ကြေညာချက်ကို နောက်တပတ်အထိ ပြုလုပ်ဦးမည် မဟုတ်ဘဲ၊ Brexit ဆွေးနွေးပွဲများကိုလည်း ဆိုင်းငံ့ထားနိုင်သည်ဟု ဘီဘီစီက ဆိုသည်။
နှစ်စဉ် ကျင်းပမြဲ ဖြစ်သော အိမ်ရာမြေညစာစားပွဲကို မီးလောင်မှုအပြီး နောက်တရက်တွင် ဖြစ်နေသောကြောင့် လန်ဒန်မြို့တော်က ဖျက်သိမ်းလိုက်သည်။
ဘဏ္ဍာစိုးအကြီးအကဲ ဖီးလစ် ဟမ်းမန်းက ညစာစားပွဲတွင် မိန့်ခွန်း ပြောရန် ဖြစ်သော်လည်း၊ မီးလောင်မှု ပြီးပြီးချင်း ဤသို့ မလုပ်လိုကြောင်း ပြောကြားသည်။
အဖွဲ့အစည်းများ တုံ့ပြန်မှု လန်ဒန်တဝန်း နီးကပ်သော ဧရိယာမှ လူများသည် မီးဘေးဒုက္ခသည်များကို အားပေးကူညီရန်၊ ပျိုပျိုအိုအိုမရွေး လူမျိုးဘာသာမရွေး အတူတကွ စုဝေးလာကြသည်။
အစားအစာ၊ ရေ၊ ကစားစရာများနှင့် အဝတ်အစားများကို လှူဒါန်းကြသည်။
ကင်ဆင်းတန်ရှိ နော်လန်းမှ စိန့်ဂျိန်းဘုရားကျောင်းနှင့် ထရီးဂိုးလမ်းမှ စိန့်ကလီးမင်းဘုရားကျောင်းတို့က မိမိတို့ အိမ်ရာများမှ စွန့်ခွာလာကြသော သူများအတွက် ခိုလှုံရာများ ထောက်ပံ့သည့်အပြင် အနီးရှိ ဗလီနှင့် ဘုရားကျောင်းတော်များကလည်း ကူညီကြသည်။
အနီးရှိ ဘုရင်မပန်းခြံ ရိန်းဂျား အက်ဖ်စီ (Queens Park Rangers F.C.) က သူတို့၏ လို့ဖတပ်လမ်းရိပ်သာကို ‌ခိုကိုးဌာနအဖြစ် ဖွင့်လှစ်ပေးလိုက်ပြီး၊ ဒေသခံအဖွဲ့အစည်းများက လာရောက်လှူဒါန်းသော အစားအသောက်၊ အဝတ်အထည်များကို လက်ခံပေး‌ပြီးလျှင်၊ အခြား အနီးရှိ ဘောလုံးကလပ်အသင်းများ ဖြစ်သော ဘရင့်ဖို့ဒ်နှင့် ချဲလ်ဆီး(Brentford and Chelsea football clubs) တို့ကလည်း သူတို့၏ ပွဲကြည့်စင်များကို ခိုကိုးဌာနအဖြစ် ဖွင့်လှစ်ပေးသည်။
အစိုးရ တုံ့ပြန်မှု ၁၅ ရက်တွင် မီးလောင်ပြင်သို့ သီးသန့် သွားရောက်သော ဝန်ကြီးချုပ် သီရဆာ မေးက မီးလောင်မှု တာဝန်ရှိသူများ အားလုံးကို စစ်ဆေးမေးမြန်းရန် ညွှန်ကြားသည်။
အစိုးရကလည်း ပေါင် ၅ သန်း ရန်ပုံငွေကို မည်သို့ မည်ပုံ အသုံးပြုမည်ကို အသေးစိတ် ကြေညာသည်။
ရန်ပုံငွေတွင် ယာယီနေရာထိုင်ခင်းအတွက် လူများကို ကူညီရန်၊ အသုဘစရိတ်အတွက် ကူညီရန် သင်္ဂြိုဟ်စရိတ်နှင့် နေထိုင်သူများအစား တရားဝင် ကိုယ်စားလှယ် ကူညီရန်အတွက် ရန်ပုံငွေ စသည့်တို့ ပါဝင်သည်။
အပို ၁.၅ သန်းကို အရေးပေါ်ဌာနများတွင် စိတ်ပိုင်းဆိုင်ရာ ကျန်းမာရေး စောင့်ရှောက်မှု ပေးရန်အတွက် ထောက်ပံ့မည်ဟု ကတိပြုထားသည်။
လူထုတုံ့ပြန်မှုများ ၁၄ ဇွန် အဲလိဇဘက် ဘုရင်မကြီး(၂)က မီးဘေးဒုက္ခသည်များအတွက် ဆုတောင်းပေးသည်။
ဝန်ကြီးချုပ် သီရဆာ မေးက ဝမ်းနည်းကြေကွဲပြီး၊ အစိုးရချင်း အစည်းအဝေးကို ဆင့်ခေါ်ပြီး၊ မြို့ပြ ဖြစ်တန်ရာ အတွင်းရေးမှူး(Civil Contingencies Secretaria)နှင့် တွေ့ဆုံသည်။
လန်ဒန်မြို့တော်ဝန်က ယူကျုံးမရ ဖြစ်ကြောင်း အရေးပေါ်ဌာနများအတွက် ဆုတောင်းပေးကြောင်း ထုတ်ပြန်သည်။
လေဘာခေါင်းဆောင် ဂျယ်ရမီ ကော့ဘင်းက မီးလောင်မှုနှင့် ပတ်သက်၍ မေးခွန်းများကို ဖြေကြားပေးရန် လိုကြောင်း၊ အရေးပေါ်ဌာနများအတွက် ဆုတောင်‌းပေးကြောင်း ပြောကြားသည်။
၁၅ ဇွန် မေးသည် ဂရင်းဖဲတာဝါသို့ သီးသန့် သွားရောက်ပြီး လန်ဒန်မီးသတ်ရဲမင်းကြီး ဒန်နီကော်တန်နှင့် အခြား အရေးပေါ်ဌာန ဝန်ထမ်းများနှင့် တွေ့ဆုံစကားပြောသည်။
Conservative MP Tobias Ellwood က လုံခြုံရေး စိုးရိမ်ရမှုကြောင့် တာဝါတွင် နေထိုင်သော လူများနှင့် တွေ့ဆုံခြင်း မပြုခဲ့ခြင်း ဖြစ်သည်ဟု ဆိုသည်။
ဘီဘီစီ နိုင်ငံရေးကျွမ်းကျင်သူ Laura Kuenssberg က တာဝါတွင် နေထိုင်သူများနှင့် တွေ့ဆုံမှု မပြုရန် မေး၏ ဆုံးဖြတ်ချက်များကို မကြာမခဏပင် စာ‌နာထောက်ထားမှု ကင်းမဲ့သော အပြုအမူအဖြစ် ကောက်ယူနိုင်ကြောင်း မှတ်ချက်ချလိုက်သည်။
ဤသည်ကို ဂါဒီးယန်းသတင်းစာ ခေါင်းကြီးပိုင်းတွင် မေးအတွက် ဟာရီကိန်း ကက်ထရီနာ ဝင်ခြင်းဟု အမည်တပ်သည်။
၁၆ ဇွန် thumb|မီးလောင်ပြီး ၂ ရက်အကြာ ဂရင်းဖဲတာဝါ Grenfell Tower ဘုရင်မကြီးနှင့် ဝီလျံမင်းသားတို့သည် မီးဘေးဒုက္ခသည်များကို ကူညီရန် ခိုကိုးဌာနအဖြစ် ဖွင့်လှစ်ထားပြီ ဖြစ်သော ဝက်စဝေး အားကစား စင်တာသို့ သွားရောက်သည်။
ထိုနေ့တွင်ပင် မေးသည်လည်း ချဲလ်ဆီးနှင့် ဝက်မင်စတာဆေးရုံ၌ ဒုက္ခသည်အချို့ထံ သွားရောက်သည်။
ဒုတိယခရီးစဉ် အဖြစ်၊ ခိုလှုံဌာန အဖြစ် ဖွင့်ထားသော စိန့်ကလီးမင့်ဘုရားကျောင်းသို့ သွားရောက်သည်။
ထိုနေရာမှ နေ၍ မီးဘေး နစ်နာသူများအတွက် ပေါင် ငါးသန်းကို ထောက်ပံ့ကြောင်း ကြေညာပြီး၊ နေထိုင်သူများကို နောက်သုံးပတ်အတွင်း ဤဘိုရော့မြို့ပြအတွင်း ဖြစ်စေ၊ အနီးအနား ဘိုရော့မှာ ဖြစ်စေ တတ်နိုင်သလောက် ဂရင်းဖဲတာဝါနှင့် နီးကပ်သော အိမ်ရာသစ်ကို ပေးအပ်မည် ဖြစ်ကြောင်း ကတိပြုသည်။
လူအချို့က သူမကို သူရဲဘောကြောင်သူ၊ လူသတ်သမား၊ ရှက်ဖွယ် ဟု အော်ဟစ်ကြသည်။
အသေးစား သတ်ပုတ်မှုများ ဖြစ်ပွားခဲ့သည်။
ယခင်ကွန်ဆာဗေးတစ် ပါလီမန်အမတ် မက်သယူး ပဲရစ်က တိုင်းမ်တွင် ရေးသားသော ဆောင်းပါး တပုဒ်တွင် သူမကို "စိတ်ထားကောင်းပြီး၊ ကိုယ်ကျင့်တရား ကောင်းမွန်သူ တဦး၊ တိုင်းပြည်အတွက် အကောင်းဆုံး လုပ်ပေးချင်ပြီး လူမမြင်ကွယ်ရာတွင် ခံစားချက်များကို ဖော်ထုတ်တတ်သော်လည်း၊ လူရှေ့သူရှေ့တွင် ခံစားချက်များ မြိုသိပ်ထား၍ ပင်ပန်းနေရသည်"ဟု ဖော်ပြထားသည်။
Matthew Parris, Matthew Parris on Theresa May, The Times; accessed 16 June 2017.(အသင်းဝင်ရန် လိုအပ်သည်။
) ယင်းနောက် ပြည်သူ့လွှတ်တော် ဥက္ကဋ္ဌ အင်ဒရီးယာ လိဒ်ဆမ်က မေး၏ တုံ့ပြန်မှုကြောင့် ဒေါသထွက်သွားသော နေထိုင်သူများက ရန်ပြုခြင်းကို ခံရသည့် ရပ်ဂဘီ ပေါ်တိုဘဲလို ထရပ်ရှိ ခိုလှုံဌာနသို့ သွားရောက်ပြီး၊ ဝန်ကြီးချုပ်သည် ဂရင်းဖဲတာဝါ၌ ဖြစ်ပွားသော မတော်တဆ ဖြစ်ရပ်အပေါ် လုံးဝ ဝမ်းနည်းကြေကွဲနေကြောင်း ဖော်ပြခဲ့သည်။
ကောဘင်းသည် အနီးရှိ လူမှုဌာနသို့ သွားရောက်ကာ မီး‌ဒဏ် ခံစားရသူများကို ကူညီနေသည့် လုပ်အားပေးအချို့ကို အားပေးစကား ပြောသည်။
၁၆ ဇွန် ၂၀၁၇ မွန်းလွဲအတွင်း၊ ရာပေါင်းများစွာသော လူများသည် ကင်ဆင်းတန် မြို့တော် ခန်း‌မရှေ့ ဆန္ဒ ပြပြီး၊ နစ်နာသူများကို ဘိုရော့အတွင်း အိမ်ရာ ပြန်ပေးရန်နှင့် ရန်ပုံငွေများကို ငှားရမ်းသူ အိမ်ရာမဲ့များအတွက်လည်း ပေးအပ်ရန် တောင်းဆိုကြသည်။
လူအုပ်ကြီးသည် သီရဆာမေး၏ ကားနောက်သို့ ပြေးလိုက် ကြသည်။
ဆန္ဒပြသူအချို့၏ အပြုအမူများကြောင့် ကောင်စီဝင် အရာရှိ တော်တော်များများကို အဆောက်အဦများမှ ပြောင်းရွှေ့ပေးခဲ့ရသည်။
BBC Live Report Error in webarchive template: Check |url= value. Empty. Category:Webarchive template errors ၁၇ ဇွန် မေးသည် အမှတ် ၁၀၊ ဒေါင်းနင်းလမ်းတွင် နစ်နာသူများနှင့် တွေ့ဆုံသည်။
၁၈ ဇွန် မီးလောင်မှု နောက်ဆက်တွဲကို စီမံခန့်ခွဲရေး တာဝန်ကို ကင်ဆင်းတန်နှင့် ချဲလ်ဆီး လန်ဒန် ဘိုရော့ကောင်စီဆီမှ ဖယ်ရှားလိုက်သည်။
အသစ်ဖွဲ့စည်းလိုက်သော၊ ဗဟိုအစိုးရနှင့် အခြား ဒေသအစိုးရလွှတ်တော် ကိုယ်စားလှယ်များ၊ လန်ဒန်မီးသတ်တပ်ဖွဲ့၊ မြို့ပြရဲတပ်ဖွဲ့နှင့် ဗြိတိသျှ ကြက်ခြေနီအသင်းတို့ ပါဝင်သော အဖွဲ့သို့ စီမံခန့်ခွဲရေး တာဝန်ကို လွှဲအပ်သည်။
၂၁ ဇွန် ကင်ဆင်းတန်နှင့် ချဲလ်ဆီး လန်ဒန် ဘိုရော့ ကောင်စီ အကြီးအကဲ၊ နီကိုလပ် ဟိုလ်ဂိတ်သည် နုတ်ထွက်လိုက်သည်။
ဟိုလ်ဂိတ်က သူ့ကို ဒေသအစိုးရ အတွင်းရေးမှူးဆဂျစ် ဂျာဗစ်က နုတ်ထွက်ခိုင်းသည်ဟု ဆိုပြီး၊ အစိုးရက ငြင်းဆိုသည်။
အလှူခံသီချင်း တေးထုတ်လုပ်သူ ဆိုင်မွန် ကိုဝဲ(Simon Cowell)သည် ဘိုရော့အပိုင်းတွင် နေထိုင်ရာ၊ ဆိုင်မွန်နှင့် ဂါဖန်းကဲ(Garfunkel)၏ လှုပ်လီလှုပ်လဲ့ တံတား("Bridge over Troubled Water")ကို အလှူခံသီချင်းအဖြစ် အနီးရှိ စာမ်းဝက်စတူဒီယိုတွင် အသံသွင်းပြီး အလှူခံရာ၌ သီဆိုရန် စီစဉ်သည်။
ပါဝင်သည့် အဆိုတော်များမှာ Liam Payne, Stormzy, Louisa Johnson, Emeli Sande, Pixie Lott, Rita Ora, Leona Lewis, Tulisa Contostavlos, choir conductor Gareth Malone, and Stereophonics singer Kelly Jones. တို့ ဖြစ်သည်။
စုစုပေါင်း အနုပညာရှင် ငါးဆယ်‌ခန့် ပါဝင်ပြီး ထိုတပုဒ်တည်းသော သီချင်းကို ၂၁ ဇွန် တွင် ဖြန့်ချိလိုက်သည်။
ဂရင်းဖဲအနုပညာရှင်များဟု ခေါင်းစဉ်အောက်တွင် ဖြန့်ချိလိုက်သော အဆိုပါ သီချင်းသည် ပထမဆုံးနေ့တွင် ကော်ပီပေါင်း ၁၂၀၀၀၀ ရောင်းချရပြီး၊ ၂၀၁၀ ဝန်းကျင်တွင် ဖွင့်ပွဲရက်၌ အရောင်းရဆုံး တေးသီချင်း ဖြစ်လာသည်။
ဂါးရက် မလုံး ဦးဆောင်သော သံပြိုင်အဖွဲ့တွင် ဂရင်းဖဲတာဝါ နေထိုင်သူများ ပါဝင်ထားသည်။
မီးဘေးလုံခြုံရေးအမြင် မီးလောင်ပြီး နောက်ရက်များတွင် ယူနိုက်တက်ကင်းဒမ်းနိုင်ငံ တဝန်းရှိ ဒေသအာဏာပိုင်များသည် ဘရိုက်တန်နှင့် ဟဗ်စီးတီး ကောင်စီ Brighton and Hove City Council, ဆွင်းဒန်း ဘိုရော့ ကောင်စီ Swindon Borough Council, ကမ်ဒင်း လန်ဒန် ဘိုရော့ ကောင်စီ Camden London Borough Council, ဟောင်းစလိုး လန်ဒန် ဘိုရော့ ကောင်စီ Hounslow London Borough Council, နယူးဟမ်း လန်ဒန် ဘိုရော့ ကောင်စီ Newham London Borough Council, ဝင်းစဝါ့ လန်ဒန် ဘိုရော့ ကောင်စီ Wandsworth London Borough Council, နှင့် ကင်ဆင်းတန်နှင့် ချဲလ်ဆီး လန်ဒန် ဘိုရော့ ကောင်စီ Kensington and Chelsea London Borough Council တို့ ပါဝင်သော သူတို့၏ လူနေထိုင်ရာ တာဝါတိုက်များကို မီ‌းဘေး လုံခြုံရေး စစ်တမ်းများ ဆောင်ရွက်ကြတော့သည်။
စုံစမ်းစစ်ဆေးမှု ဒေသခံ မြို့ပြအဖွဲ့က မီးလောင်မှုကို တင်းပြည့်ကျပ်ပြည့် စစ်ဆေးနိုင်ရေး တောင်းဆိုသည်။
ဝန်ကြီးချုပ် သီရဆာ‌ မေးက လူတိုင်းသည် မီးဘာကြောင့် ဤလောက် မြန်မြန် လောင်ကျွမ်းရသလဲ ဆိုသည့် မေးခွန်း တာဝန်ရှိသူများ မေးလာသည်ကို မကွယ်မထောက် ဖြေဆိုရန် တာဝန်ရှိသည်ဟု အမိန့်ထုတ်သည်။
လကနလ် အိမ်ရာ မီးဘေးတွင် မိသားစုဝင်များဘက်မှ ရှေ့နေလိုက်သူ ဆိုဖီခန်းက မိသားစုဝင်များကို ပါဝင် မေးခွန်းများ မေးခြင်းက ပိုကောင်းနိုင်သည်။
သေမှုသေခင်းအရာရှိက လွတ်လပ်စွာ မေးနိုင်သည် မှန်သော်လည်း အများပြည်သူကို မေးရာတွင် အစိုးရက ဦးဆောင်မည် ဖြစ်၍ ဝန်ကြီးချုပ်က မည်သည့်အကြောင်းအရာကို သိထား၍ ကွယ်ဝှက်ချင်နေသည်ကို သူမ စိတ်ဝင်စားမိကြောင်း ဘီဘီစီကို ပြောသည်။
မြို့ပြရဲ အရာရှိ ကော်မန်ဒါ စတူးဝပ် ခံဒီက မည်သည့်ရာဇဝတ်မှုများကို မဆို စွဲချက်တင်နိုင်ရန် စုံစမ်းမေးမြန်းခြင်းများ ဖွင့်ထားသည်ဟု ဆိုသည်။
စုံစမ်းမေးမြန်းရေး၏ အခြား အမြင်တစ်ခုမှာ ဂရင်းဖဲတာဝါကို ပြန်လည် ပြုပြင်မွမ်းမံစဉ် တပ်ဆင်ခဲ့သည် အုတ်ကြွပ်ပြား၏ အမျိုးအစားကို အသုံးပြုရန် ခွင့်ပြုချက် ပေးခဲ့သောအခါက အဆောက်အဦ၏ စည်းမျဉ်းများကို ချိုးဖောက်မှု ရှိခဲ့သလား ဟု ဖြစ်သည်။
မှတ်စု ဆက်စပ် ၂၀၁၇ မန်ချက်စတာ ဇာတ်ရုံ ဗုံးကွဲခြင်း ၇ ဇူလိုင် ၂၀၀၅ လန်ဒန် ဗုံးပေါက်မှုများ ၂၀၁၇ ခုနှစ် စိန့်ပီတာစဘတ်မီသရို ဗုံးပေါက်ကွဲခြင်း ကိုးကား Category:အဆောက်အအုံ မီးလောင်မှုများ Category:အင်္ဂလန်နိုင်ငံ။
အမေရိကန်သံရုံး (ရန်ကုန်) သည် အမှတ် ၁၁၀၊ တက္ကသိုလ်ရိပ်သာလမ်း၊ ကမာရွတ်မြို့နယ်တွင် တည်ရှိသည်။
အမေရိကန်နိုင်ငံသားများအတွက် ကူညီဖြေရှင်းပေးသည်။
အမေရိကန်နိုင်ငံသို့သွားရောက်ရန် ဗီဇာများလည်း ထုတ်ပေးသည်။
တည်နေရာ သံရုံးသည် ရန်ကုန်မြို့လယ်တွင် တည်ရှိသည်။
၃၃ လမ်းနှင့် ၃၄ လမ်းကြား ကုန်သည်လမ်းပေါ်တွင် တည်ရှိသည်။
မဟာဗန္ဓုလပန်းခြံ၏ မျက်နှာချင်းဆိုင်တွင် ရှိသည်။
သံရုံးအသစ်သည် တက္ကသိုလ်ရိပ်သာလမ်း၊ ကမာရွတ်မြိုနယ်တွင် တည်ရှိသည်။
အင်လျားကန်၏ မျက်နှာချင်းဆိုင် ဖြစ်သည်။
ဒေါ်လာ သန်း ၆၀ အကုန်အကျခံ တည်ဆောက်ခဲ့သည်။
ဂျက်ဖရီအာချား သည် ကမ္ဘာကျော် အင်္ဂလိပ်အမျိုးသား စာရေးဆရာတစ်ဦးဖြစ်သည်။
၁၉၄၀ ပြည့်နှစ် ဆမ်းမားဆက်နယ်တွင် မွေးဖွားခဲ့သည်။
ပညာရေး ဝယ်လင်တန်အထက်တန်းကျောင်း၊ ဘရာဆင်နော့စ်ကောလိပ် နှင့် အောက်ဖို့တက္ကသိုလ်တို့တွင် ပညာသင်ကြားခဲ့သည်။
စာရေးဆရာဖြစ်မလာမီ နိုင်ငံတကာ အားကစားသမားတစ်ဦး ဖြစ်သည်။
၁၉၆၃ − ၁၉၆၆ ခုနှစ်များတွင် အင်္ဂလန်နိုင်ငံကို ကိုယ်စားပြု၍ မီတာ ၁၀၀ အပြေးပြိုင်ပွဲ၌ ဝင်ရောက်ယှဉ်ပြိုင်ခဲ့သည်။
တာဝန်များ ၁၉၆၆ ခုနှစ်တွင် ဂရိတ်တားလန်ဒန်ကောင်စီ တွင် အသက်အငယ်ဆုံး အမှုဆောင်လူကြီး ဖြစ်လာခဲ့သည်။
၁၉၆၉ မှ ၁၉၇၃ အထိ အင်္ဂလန်နိုင်ငံ အောက်လွှတ်တော်တွင် အသက်အငယ်ဆုံး ပြည်သူ့လွှတ်တော်ကိုယ်စားလှယ်အဖြစ် သုံးနှစ်ကြာ တာဝန်ထမ်းဆောင်ခဲ့သည်။
စာရေးဆရာ ဖြစ်လာပုံ ၁၉၇၃ ခုနှစ်တွင် ကနေဒီယံကုမ္ပဏီ၌ ဒေါ်လာတစ်သန်း ရင်းနှီးမြှုပ်နှံရန် စီးပွားရေးသမား အပေါင်းအသင်းများက ဂျက်ဖရီအာချားကို တိုက်တွန်းကြသည်။
ထို့ကြောင့် သူသည် ရှိစုမဲ့စု ဒေါ်လာတစ်သန်းကို အစုရှယ်ယာပါဝင်ကာ ရင်းနှီးမြှုပ်နှံလိုက်သည်။
နောက်တစ်နှစ်ခန့်ကြာသောအခါ စကော့တကန်ယာ့ဒ် စုံထောက်အဖွဲ့ကြီးမှ တာဝန်ရှိပုဂ္ဂိုလ်များ သူ့ထံသို့ရောက်လာကာ “လူကြီးမင်း မြှပ်နှံထားတဲ့ အစုရှယ်ယာတွေ တစ်ပြားမှ မရှိတော့ဘူး၊ အားလုံး အသုံးမကျတဲ့ စက္ကူစုတ်တွေ ဖြစ်ကုန်ပြီ″ ဟု ပြောသည်။
ဤသို့ဖြင့် ဂျက်ဖရီအာချာသည် သူဌေးပေါက်စ ဘဝမှ ဆင်းရဲသားဘဝသို့ နေ့ချင်းညချင်း ရောက်ခဲ့ရသည်။
ထိုအကျိုးဆက်ကြောင့် နောက်နှစ်တွင် ပြည်သူ့လွှတ်တော်ကိုယ်စားလှယ်အဖြစ်မှ ရပ်နားလိုက်ရသည်။
အလိမ်ခံလိုက်ရသည်ကို အကြောင်းပြု၍ Not A Penny More, Not A Penny Less အမည်ဖြင့် ဝတ္ထုတစ်ပုဒ်ရေးသည်။
ယင်းဝတ္ထုကို အင်္ဂလန်နိုင်ငံ၊ ဂျိုနေသန်ကိပ်စာအုပ်တိုက်မှ ထုတ်ဝေရာ ယနေ့အထိ ရောင်းတိုင်းစွံနေဆဲ ဖြစ်သည်။
ထိုအချိန်မှ၍ ဂျက်ဖရီအာချားသည် စာရေးဆရာ ဖြစ်လာခဲ့သည်။
ဓမ္မဒါန (၃) မျိုး ဓမ္မဒါန သုံးမျိုးရှိသည်။
၎င်းတို့မှာ အာမိသနှင့် တွဲဖက်၍ ဖြစ်သော ဓမ္မဒါန၊ အဘိဓမ္မာအလို ဒါနခြောက်ပါးတွင် ပါဝင်သည့် ဓမ္မဒါန၊ ဗုဒ္ဓ၊ ဓမ္မ၊ သံဃ ဟူသော ရတနာသုံးပါးတွင် ပါဝင်သည့် ဓမ္မဒါန အာမိသနှင့် တွဲဖက်၍ ဖြစ်သော ဓမ္မဒါန အဘိဓမ္မာအလို ဒါနခြောက်ပါးတွင် ပါဝင်သည့် ဓမ္မဒါန ဗုဒ္ဓ၊ ဓမ္မ၊ သံဃ ဟူသော ရတနာသုံးပါးတွင် ပါဝင်သည့် ဓမ္မဒါန ကိုးကား။
အင်တာနက် လုံခြုံရေး သည် ဘရောက်ဆာ လုံခြုံရေး၊ ကွန်ယက် လုံခြုံရေးနှင့် ကွန်ပျူတာလည်ပတ်ရေးစနစ် လုံခြုံးရေးစနစ်တစ်ခုလုံးနှင့် သက်ဆိုင်သည့် ကွန်ပျူတာ လုံခြုံရေးဖြစ်သည်။
ယင်း၏ ရည်ရွယ်ချက်မှာ အင်တာနက်တွင် တိုက်ခိုက်မှုများအား တိုင်းတာပြီး စည်းမျဉ်းများ ချမှတ်ဆောင်ရွက်ရန်ဖြစ်သည်။
အင်တာနက်သည် phishing ကဲ့သို့ အချက်အလက်များ ယိုစိမ့်ပေါက်ကြားရန် မလုံခြုံသော လိုင်းများကို ဦးတည်လေ့ရှိပေသည်။
အချက်အလက်များ လုံခြုံစွာ အကူးအပြောင်း လုပ်ဆောင်ရာ၌ encryption ကဲ့သို့ နည်းလမ်းများစွာကို အသုံးပြုခဲ့ကြသည်။
An example of a completely re-engineered computer is the Librem laptop which uses components certified by web-security experts. It was launched after a crowd funding campaign in 2015. ကိုးကား Category:အင်တာနက် လုံခြုံရေး။
NGC 475 သည် မိန် နက္ခတာရာမှ နှစ်ဘက်ခုံး ဂလက်ဆီဖြစ်ပြီး ၁၇၈၄ အောက်တိုဘာ ၁၅ ရက်တွင် Albert Marth ဆိုသူမှ ရှာဖွေတွေ့ရှိခဲ့သည်။
3C 109 သည် ပြိဿ နက္ခတ်တာရာမှ Seyfert ဂလက်ဆီဖြစ်သည်။
ကိုးကား ပြင်ပလင့် Simbad www.jb.man.ac.uk/atlas/ ကဏ္ဍ:ပြိဿ နက္ခတ်တာရာ။
ဆာဖာရီ (ဘရောက်ဆာ) ကို Apple ကုမ္ပဏီမှ ထုတ်လုပ်ထားသည်။
WebKit engine ပေါ်တွင် အခြေခံကာ ပြုလုပ်ထားသည်။
ပထမဆုံးထုတ်လုပ်မှုသည် ၂၀၀၃ ခုနှစ်တွင် ဖြစ်သည်။
Mac OS X တွင် ပထမဆုံး ပါဝင်ခဲ့သည်။
iOS အသုံးပြုသော မိုဘိုင်းဗားရှင်းများတွင်မူ ၂၀၀၇ ခုနှစ်မှ စတင်ကာ ပါဝင်လာခဲ့သည်။
ဝင်းဒိုး (Windows) ကွန်ပျူတာများတွင် အသုံးပြုနိုင်ရန် ထုတ်လုပ်ထားသည်ကို လက်ရှိအသုံးပြု၍ မရနိုင်တော့ပေ။
ဝင်းဒိုးဗားရှင်းကို ၂၀၀၇ ခုနှစ်မှ ၂၀၁၂ ခုနှစ်အထိသာ အသုံးပြုနိုင်သည်။
မြန်မာအပြည်ပြည်ဆိုင်ရာဆိပ်ကမ်း (သီလဝါ) သည် ရေနက်ဆိပ်ကမ်း ဖြစ်သည်။
ရန်ကုန်မြို့၏ တောင်ဘက် ၂၅ ကီလိုမီတာ (၁၈ မိုင်) အကွာတွင် တည်ရှိသည်။
ယင်းသည် အပြည်ပြည်ဆိုင်ရာ ကွန်တိန်နာများ သယ်ယူပို့ဆောင်ပေးနေသည့် ဆိပ်ကမ်းဖြစ်ပြီး Hutchison Port Holdings (HPH) မှ အပြည့်အဝ ပိုင်ဆိုင်သည်။
ဆိပ်ကမ်းသည် တစ်နေ့လျှင် ၂၄ နာရီ၊ တစ်ပတ်ခုနှစ်ရက်ပတ်လုံး အလုပ်လုပ်ဆောင်လျက် ရှိသည်။
NGC 476 သည် မိန် နက္ခတာရာမှ နှစ်ဘက်ခုံး ဂလက်ဆီဖြစ်ပြီး ၁၈၆၄ ခုနှစ် နိုဝင်ဘာ ၃ ရက်တွင် Albert Marth ဆိုသူမှ ရှာဖွေတွေ့ရှိခဲ့သည်။
ခရီးသွား ကဗျာသည် မောင်အာယု ရေးဖွဲ့သော သံချိုကဗျာ အမျိုးအစား ကဗျာတစ်ပုဒ် ဖြစ်သည်။
အဋ္ဌမတန်း မြန်မာကဗျာလက်ရွေးစင် အဖြစ် ပြဋ္ဌာန်းထားသော ကဗျာတစ်ပုဒ်လည်း ဖြစ်သည်။
ခရီးသွား မည်းလို့သာမှောင်ရော့ သန်းကောင်ယံ ချိန်အတွင်းမှာလ တကိုယ်ချင်းထွက်လို့လာ။
ရောင်မှိန်မှိန်ထွန်း ဆီမီးရယ်နဲ့ မှောင်ကြီးကို အနိုင်ဖယ်လို့ မြေလမ်းငယ် သည်တလျှောက်မှာဖြင့် တယောက်သာ မြတ်စခန်းသို့ လှမ်းလို့မြန်စွာ။
စခန်းတာ မရောက်သေးမီကွဲ့ မထောက်ညှာ စာမတွေးကာပ လေသွေးရှင် သူဖျက်ဆီးတာမို့ ဆီမီးဖြင့် ငြိမ်းခဲ့ရှာ ပျောက်ပါပေါ့ ခရီးဆုံး။
တော်ပေးသေးရဲ့လေ လမ်းတာ လှမ်းကာမဝေးပြီဘု ရှေ့ပြေး အရုဏ်ခြည်ဖြင့် မှုန်ရီရီ တောင်ညိုစောင်းခွင်က ခေါင်းတင်ကာ ပေါ်လာဆဲဟာမို့ ခဲလို့စောင့်တုန်း။
ခက်ဆစ် အရုဏ်ခြည် = နေမထွက်မီ ‌အရှေ့အရပ်မှ ဦးစွာ ဖြစ်ပေါ်လာသော နေ၏ ရှေ့ပြေးလင်းရောင်ခြည်။
၁၇ ဇွန် ၂၀၁၇ မွန်းလွဲပိုင်း၌ ပေါ်တူဂီနိုင်ငံ အလယ်ပိုင်းတွင် ကြောက်မက်ဖွယ် တောမီးများ စတင်လောင်ကျွမ်းသည်။
မီးသည် ကားလမ်းက ဖြတ်သန်းလောင်ကျွမ်းသောအခါ လူများသည် သူတို့ကားထဲမှ ထွက်ပြေးရသဖြင့် ပက်ဒရိုဂေါင် ဂရန်ဒီ (Pedrógão Grande)တွင် သေဆုံးမှု အများဆုံး ဖြစ်ပွားသည်။
မီးကို ငြှိမ်းသတ်ရန် နိုင်ငံအနှံ့မှ မီးသတ်သမား ၁၇၀၀ ကျော်ကို ပေါ်တူဂီအရာရှိများက စေလွှတ်ခဲ့ပြီး၊ ဝန်ကြီးချုပ် အန်တိုနီယို ကိုစတာက နိုင်ငံတော် ဝမ်းနည်းပူဆွေးခြင်း အထိမ်းအမှတ် သုံးရက် သတ်မှတ်ကြောင်း ကြေညာသည်။
စပိန်၊ ပြင်သစ်၊ မိုရော့ကိုနှင့် အီတလီနိုင်ငံတို့က မီးကူညီ ငြှိမ်းသတ်‌ပေးနိုင်ရန် မီးသတ်သမားများနှင့် မီးသတ်လေယာဉ်များ စေလွှတ်ခဲ့ကြသည်။
အစိုးရ အရာရှိ များစွာက တောမီးလောင်ရသည့် အကြောင်းရင်းသည် ခြောက်သွေ့သော ရာသီတွင် ဖြစ်ပေါ်သော မိုးကြိုးမုန်တိုင်းကြောင့် ဟု ထောက်ပြကြသော်လည်း၊ ပေါ်တူဂီမီးသတ်တပ်ဖွဲ့ အကြီးအကဲကမူ တောမီးသည် ရှို့မီးသက်သက်သာ ဖြစ်သည်ဟု ပြောကြားသည်။
နောက်ခံ ပြင်းထန်သော အပူလိုင်း ဖြတ်သန်းခြင်းက တောမီးလောင်ရန် အစပျိုးခြင်း ဖြစ်ကာ၊ ပေါ်တူဂီ၏ ဒေသ အတော်များများတွင် ထက် အပူချိန် မြင့်တက်လာသည်ကို တွေ့ရသည်။
၁၇၊ ၁၈ ဇွန်လ၏ ညအတွင်း နိုင်ငံတစ်ဝန်း မီး ၁၅၆ ‌ခါ လောင်ပြီး၊ အထူးသဖြင့် လစ်စဘွန်းမြို့ မြောက်-အနောက်မြောက်ဘက် အကွာ တောင်ထူထပ်သော ဒေသများတွင် ဖြစ်သည်။
မီးမုန်တိုင်းကြီး တစ်ခု ဖြစ်မလာမီ၊ ပက်ဒရိုဂေါင် ဂရန်ဒီ မြူနီစီပယ်ဒေသန္တရနယ်တွင် မီးများ စတင် လောင်သည်။
မီးများ မလောင်ခင် ခြောက်သွေ့သော မိုးကြိုးမုန်တိုင်းများ ကျလာပြီး အချို့မီးများ လောင်ကျွမ်းလာသည်။
ညွှန်ချုပ်တစ်ဦးက ရဲများသည် သစ်ပင်တစ်ပင်ကို မိုးကြိုး ခသောအခါ မီး စတင် လောင်ကျွမ်းသည်ကို တွေ့ရသည်ဟု ဖော်ပြသည်။
ပက်ဒရိုဂေါင် ဂရန်ဒီ ၌တည်ရှိသော ပင်ဟယ် တောအုပ်များသည် ထင်းရှူးပင်များနှင့် ကျူးကျော်လာသော အမျိုးအစား ဖြစ်သည့် ယူကလစ်တပ်ပင်များ ပေါက်ရောက်ရာ ဖြစ်ပြီး၊ လွန်ခဲ့သော ဆယ်နှစ်မှ စ၍ ယူကလစ်တပ်ပင်များသည် ထင်းရှူးပင်များထက် ပိုပေါများလာခဲ့သည်။
အဖြစ်အပျက် နိုင်ငံအနှံ့ လောင်သော မီးများကြောင့် အနည်းဆုံး ၆၄ ဦး သေဆုံးရာ ပေါ်တူဂီသမိုင်း၌ တောမီးကြောင့် အသက်ဆုံးရှုံးမှု အကြီးမားဆုံး ဖြစ်သည်။
မီးသတ်သမား ၁၃ ဦး အပါအဝင် အနည်းဆုံး လူ အယောက် ၁၆၀ ‌ဒဏ်ရာ ရသည်။
လူ ၅ ဦး၊ မီးသတ်သမား ၄ ဦးနှင့် ကလေး ၁ ဦးမှာ စိုးရိမ်ရသည်။
မီးသတ်သမား ၂ ဦးပျောက်ဆုံးနေကြောင်းလည်း သတင်းပို့သည်။
အကြီးမားဆုံး အသက် ဆုံးရှုံးမှုသည် ပက်ဒရိုဂေါင် ဂရန်ဒီမှ တောလမ်း တနေရာတွင် ဖြစ်ပွားပြီး၊ မီးသည် ထိုဒေသကို ဝါးမြိုလိုက်သောအခါ ၄၇ ဦးသော လူတို့သည် သူတို့၏ ကားထဲတွင် သို့မဟုတ် ကားအနီးတွင် သေဆုံးသွားသည်။
သေသေချာချာ ပြောရပါက လူ အယောက် ၃၀ က ယာဉ်များထဲ ပိတ်မိ သေဆုံး၍ ကျန် ၁၇ ယောက် ခြေဖြင့် ထွက်ပြေးရာ အနီးအနား၌ သေဆုံးသည်။
နောက်ထပ် ၁၁ ဦးမှာ အိုင်စီ၈ မော်တော်ကားလမ်းအနီး၊ နိုဒေရင်ညို၌ သေဆုံးသည်။
မီးက လမ်းများကို ဝါးမြိုသည့် အချိန်တွင် မော်တော်ကားလမ်းအနီးရှိ ရေလှောင်ကန်ကြီးထဲ ဝင်ရောက် ပုန်းခိုသူ မိုဂရန်ဒီအနီးရှိ လူ ၁၂ ဦးမှာမူ အသက်ရှင်သည်။
လူနည်းစု ဒါဇင်များစွာ ဆိုးဆိုးရွားရွား ထိခိုက်မှု ခံစားရသည်။
ဝန်ကြီးချုပ် အန်တိုနီယို ကိုစတာ (António Costa) က ဤ ဘေးဒုက္ခကို "တောမီးကြောင့် ဖြစ်ရသော၊ မြင်ရသမျှတွင် အကြီးမားဆုံး ဝမ်းနည်းဖွယ် အဖြစ်အပျက်"ဟု ခေါ်ဆိုလိုက်သည်။
နိုင်ငံတော် ပူဆွေးမှု သုံးရက်တာကို ၁၈ ဇွန်မှ စတင်ကြောင်း ကြေညာသည်။
၁၇ ဇွန် ညသန်းခေါင်မတိုင်ခင် ပက်ဒရိုဂေါင် ဂရန်ဒီသို့ ဆိုက်ရောက်လာသော သမ္မတ မာဆယ်လို ရီဘလို ဒီ ဆော်စာ (Marcelo Rebelo de Sousa) သည် လူအများ သတိပြု မိလောက်အောင်ပင် တုန်လှုပ်နေပြီး၊ (မီးလောင်မှု ဖြစ်ပွားကတည်းက အခင်းဖြစ် နေရာ ရောက်နေသော) ပြည်ထဲရေး အတွင်းရေးမှူး ဂျော် ဂုမ်း၊ ပက်ဒရိုဂေါင် ဂရန်ဒီ၏ မြို့တော်ဝန် ဗာလဒီမာ ရာမို့တို့နှင့် အကြာကြီး မပွေ့ဖက်မီ၊ ဂျာနယ်လစ်များကို မိန့်ခွန်းပြောသည်။
သမ္မတသည် လေရီယာ (Leiria) သို့ ပြောင်းရွှေ့ ထွက်ပြေးလာသော အသက်ရှင်သူများနှင့် တွေ့ဆုံသည်။
မီးလျှံများကို ရင်ဆိုင်တိုက်ခိုက်ရန် ၁၇၀၀ ကျော်သော မီးသတ်သမားများကို စေလွှတ်ခဲ့သည်။
ပြင်သစ်နှင့် စပိန်တို့သည် စစ်တပ်အရေးပေါ်ယူနစ် (Military Emergencies Unit) နှင့် ဥရောပ သမဂ္ဂ၏ အဖွဲ့ဝင် ၂၀၀ ပါသော စုပေါင်း ရေကြဲလေယာဉ် (water-bombing planes) ငါးစီးကို ထောက်ပံ့ခြင်းဖြင့် နိုင်ငံတကာ အကူအညီများကို ၁၈ ဇွန်တွင် စတင်သည်။
လူများစွာသည် အနီးရှိ မြို့ အန်ဆီယောင်သို့ ထွက်ပြေးကြရာ၊ ဒေသခံများက ခိုလှုံခွင့် ပေးပြီး စောင့်‌ရှောက်ကြသည်။
အနိမ့်တွင် ဝေ့ဝဲနေသော မီးခိုးများကြောင့် ရဟတ်ယာဉ်များ အကူအညီ ပေးရန် ခက်ခဲသည်။
ရှင်ကျန်သူအချို့က အစိုးရထံမှ တုံ့ပြန်မှု နှေးကွေးခြင်းကို ဝေဖန်ပြီး၊ မီးညွန့် စတင်ပြီး နာရီပေါင်းများစွာ ကြာသည့်အထိ သူတို့ဆီ မီးသတ်သမားများ ရောက်မလာပါ ဟု ဆိုသည်။
ညံ့ဖျင်းသော တောအုပ် အစီအမံနှင့် ဝေးလံသော ကျေးရွာများတွင် မလိုအပ်သော သစ်တော ဧရိယာများစွာ ထားထားပြီး လူဦးရေ နည်းပါ‌းအောင် လုပ်နေသည်ဟုလည်း အပြစ်တင်ကြသည်။
၂၀ ဇွန် မွန်းလွဲပိုင်းတွင်၊ သတင်းများအရ၊ နိုင်ငံခြား အကူအညီ ဖြစ်သော ကနေ‌ဒဲယာ ရေကြဲ‌ယာဉ် (water bomber) တစီးသည် ပက်ဒရိုဂေါင် ဂရန်ဒီ မြို့ပေါ်မှ ပျက်ကျသွားသော်လည်း၊ ပြည်ထဲရေး အတွင်းရေးမှူးက သတင်းကို အတည်မပြုနိုင်ခဲ့ချေ။
နောက်တွင်၊ မြို့ပြကာကွယ်ရေး အမျိုးသား အာဏာပိုင်က လေယာဉ် ပျက်ကျသည့် သတင်းများအားလုံးကို ပယ်ဖျက်လိုက်ပြီး၊ ကားကြီး တစင်း ဂက်စ်ပေါက်ကွဲမှုအဖြစ် အစီရင် ခံစေသည်။